CELEX: 62010TB0343
Language: et
Date: 2011-09-21 00:00:00
Title: Kohtuasi T-343/10: Üldkohtu 21. septembri 2011 . aasta määrus — Etimine ja Etiproducts versus ECHA (Tühistamishagi — REACH — Boorhappe ja veevaba dinaatriumtetraboraadi identifitseerimine väga ohtlike ainetena — Otsese puutumuse puudumine — Vastuvõetamatus)

19.11.2011   
            
            
               ET
            
            
               Euroopa Liidu Teataja
            
            
               C 340/22
            
         Üldkohtu 21. septembri 2011. aasta määrus — Etimine ja Etiproducts versus ECHA
   (Kohtuasi T-343/10) (1)
   
   (Tühistamishagi - REACH - Boorhappe ja veevaba dinaatriumtetraboraadi identifitseerimine väga ohtlike ainetena - Otsese puutumuse puudumine - Vastuvõetamatus)
   2011/C 340/47
   Kohtumenetluse keel: inglise
   
      Pooled
   
   
      Hagejad: Etimine SA (Bettembourg, Luksemburg) ja AB Etiproducts Oy (Espoo, Soome) (esindajad: advokaadid C. Mereu ja K. Van Maldegem)
   
      Kostja: Euroopa Kemikaaliamet (ECHA) (esindajad: M. Heikkilä ja W. Broere, keda abistasid advokaadid J. Stuyck ja A.-M. Vandromme)
   
      Kostja toetuseks menetlusse astuja: Euroopa Komisjon (esindajad: P. Oliver ja E. Manhaeve, keda abistas barrister K. Sawyer)
   
      Ese
   
   Nõue tühistada ECHA otsus, mis avaldati 18. juunil 2010 ning millega boorhape (EÜ nr 233-139-2) ja veevaba dinaatriumtetraboraat (EÜ nr 215-540-4) identifitseeritakse Euroopa Parlamendi ja nõukogu 18. detsembri 2006. aasta määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, lk 1), artiklis 57 sätestatud kriteeriumitele vastavate ainetena ning millega need ained kantakse loetellu kandidaatainetest, mis lõpptulemusena kantakse vastavalt selle määruse artiklile 59 selle määruse XIV lisasse.
   
      Resolutsioon
   
   
               1.
            
            
               Jätta hagi vastuvõetamatuse tõttu läbi vaatamata.
            
         
               2.
            
            
               Jätta Etimine SA ja AB Etiproducts Oy kohtukulud nende endi kanda ja mõista neilt välja Euroopa Kemikaaliameti (ECHA) kohtukulud.
            
         
               3.
            
            
               Jätta Euroopa Komisjoni kohtukulud tema enda kanda.
            
         
      (1)  ELT C 288, 23.10.2010.